Makuhari Messe

Makuhari Messe (japonieraz: 幕張メッセ) Japoniako biltzar-jauregia da, Chiba prefekturako ekialdeko eskualdean dago, Mihama hirian. 2020ko Udako Olinpiar Jokoetan, COVID-19 pandemiaren ondorioz 2021ean ospatuko zirenak, Eskrima, Taekwondo, Karate eta Borroka lehiaketak jokatu ziren Makuhari Messen. Fumihiko Makik diseinatua, Tokioko trenbide sistemaren bidez ere irits daiteke. Bere izena eskualdearen izenetik, Makuhari-tik, datorkio, ondoren, Messe, azoka esan nahia duen hitz alemaniarra daramalarik. Zentroa 1989ko urriaren 9an amaitu, eta inauguratu zen. Orduz geroztik, ekitaldi asko eta garrantzitsuak antolatu izan dira. Makuhari Messe, turismo arrazoiengatik, Urayasuko Tokyo Disney Resortetik gertu dago, baita Chiba hondar beltzeko hondartzetatik ere. Ospatutako ekitaldiak 1989 eta 2001en artean, Nintendo Space World-en egoitza nagusia izan zen, Nintendo-k antolatutako bideojokoen azoka 2005ean, zentroa Japonian Live 8ren egoitza izan zen, Tokioko hiriburuarekin batera. Eta, 2007ko uztailaren 7an, Live Earth megakontzerturako Japoniako egoitzetako bat ere izan zen. 2011z geroztik, KONAMI Arcade Txapelketako finala antolatu du, Konami-k duen arkade biideojokoen kopa. 2016tik Hatsune Miku Magical Mirai ekitaldia antolatu du. Makuhari Messe, Tokioko 2020ko Olinpiar Jokoetan, lau kirolen egoitza izan zen. Eskrima, taekwondo, karate eta borroka kirolak, hasiera batean, Tokyo Big Sight-en jokatu behar ziren. Mugimendu hau antolatzaileek ezarritako kostuak murrizteko neurrien parte izan zen. Geroztik, Karatea Nippon Budokanera eraman dute. Erreferentziak Kanpo estekak